Oznámenie o začatí správneho konania

Obec Malý Cetín, ako príslušný orgán štátnej správy ochrany prírody a krajiny v zmysle § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov upovedomuje o začatí správneho konania, v ktorých môžu byť dotknuté záujmy ochrany prírody a krajiny.

Obec Čechynce, Hlavná ulica 112/74, 951 07 Čechynce (ďalej len „žiadateľ“) podala dňa 14.6.2023 na Obec Malý Cetín žiadosť o súhlas na výrub stromov:

1 ks pagaštan konský

1 ks smrek pichľavý

1 ks jaseňovac metlinatý

1 ks smrek obyčajný

65m2 krovitého porastu – Orgován obyčajný, podľa § 47 ods. 3 zákona č. 543/2002 Z.z. o ochrane prírody a krajiny v znení neskorších predpisov rastúcich na parcele č. 1173/2 a 1173/3 v  k. ú. Čechynce na pozemku vo vlastníctve žiadateľa, z dôvodu uskutočnenia oneskorene schváleného projektu Komunitné centrum Čechynce, ktorý musí byť zrealizovaný, aby nedošlo k prepadnutiu dotácie. V rámci projektu je riešená aj nová výsadba.

Zverejnenie: (min. 5 pracovných dní)

Začiatok: dňa 14.6.2023

Koniec: dňa 21.6.2023

Potvrdenie záujmu byť účastníkom v správnom konaní je potrebné doručiť v lehote do ukončenia zverejnenia písomne na adresu:

Obec Malý Cetín, Malý Cetín 105, 95107 Malý Cetín

alebo mailom:  obecmalycetin@gmail.com